С проекта на Постановление на Министерския съвет за изменение и допълнение на Наредбата за обществено осигуряване на самоосигуряващите се лица, българските граждани на работа в чужбина и морските лица се предлага промяна на реда за осигуряване на самоосигуряващите се лица – пенсионери, които не са прекъснали трудовата си дейност и желаят да продължат да се осигуряват за съответните социални рискове в обхвата на държавното обществено осигуряване – право, което им дава Кодекса за социално осигуряване.

След приемането на промените отпада изискването тези лица да заявяват желанието си за осигуряване чрез подаване на декларация обр. ОКД-5.